b'\n_START_ARTICLE_\nMaketarstvo\n_START_PARAGRAPH_\nMaketarstvo je konji\xc4\x8dek, katerega namen je izdelati maketo letala, ladje, stavbe, lokomotive itd._NEWLINE_Maketa mora biti tako po barvi in obliki \xc4\x8dim bolj podobna pravemu objektu, katerega maketo izdelujemo (\xc4\x8dim ve\xc4\x8d pomanj\xc5\xa1anih podrobnosti, uporaba pravih barv, napisov,...). Za maketo ni pomembno, da dejansko opona\xc5\xa1a lastnosti originalnega objekta (plovnost ladje, letalo leti, in podobno). Mnogo ljudi maketarstvo zamenjuje z modelarstvom. Naloga tega je izdelati model, ki opona\xc5\xa1a funkcionalne lastnosti objekta, katerega model izdelujemo._NEWLINE_Maketa ima obi\xc4\x8dajno ozna\xc4\x8deno ali znano merilo glede na originalni objekt. Tako so v uporabi merila npr. 1:700, 1:144, 1:72, 1:48, 1:32, in tudi ostala, manj pogosta merila._NEWLINE_Maketa, ki ponazarja objekt, ume\xc5\xa1\xc4\x8den v prostor, obi\xc4\x8dajno na podlagi dejanske fotografije, se imenuje vinjeta oz. diorama (npr. potapljajo\xc4\x8di se Titanic, mo\xc5\xbeje okoli tanka na fronti, ipd.).'